	— Да… добре, видях я там на земята и… и аз… аз първо наистина си помислих, че е била нападната… но после тя ми извика… каза: _„Ето го отговора на проклетия ти ултиматум!“_ В началото не разбрах за какво говори, но после, разбира се, се сетих какво й бяха направили в Уест Пойнт. Тя ме попита къде е майка й и аз й казах, че майка й не знае нищо за това. Тя ме нарече проклет страхливец и после каза: „Виждаш ли какво ми _направиха_? _Виждаш ли_ какво ми направиха?“ И аз… аз видях… искам да кажа, че ако целта й е била да ме накара да _видя_, тя я беше постигнала.